Alejandro Pozuelo. Alejandro Pozuelo Melero () 1991-yil 20-sentabrda Sevilyada tavallud topgan. Ispaniyalik futbolchi „Inter Miami“ klubining hujumkor yarim himoyachisi. Faoliyati. Alejandro Pozuelo Melero oʻz shahrining „Betis“ klubi tarbiyalanuvchisi hisoblanadi. 2011-yilning 2-oktabr kuni u La Ligadagi debyutini „Levante“ga qarshi oʻtkazdi. 18-dekabr kuni "Atletico Madrid"ga qarshi oʻyinda Alejandro Pozuelo Melero „Real Betis“ safidagi ilk golini urdi. 2013-yilning yozida Alejandro Pozuelo Melero Uelsning „Swansea City“ klubiga oʻtib, uch yillik shartnoma imzoladi. Transfer summasi 500 ming yevroni tashkil qildi. 25-avgust kuni Tottenhamga qarshi oʻyinda u Angliya Premer-ligasida debyut qildi. 2014-yilning yozida Alejandro Pozuelo Melero oʻz vataniga qaytib, „Rayo Vallecano“ futbolchisiga aylandi. 14-sentabr kuni „Elche“ga qarshi oʻyinda u yangi jamoada debyut qildi. 2015-yilning yozida Alejandro Pozuelo Melero Belgiyaning „Genk“ jamoasi bilan ikki yillik shartnoma imzoladi. 18-sentyabr kuni „Mechelen“ga qarshi oʻyinda u Yupiler ligasida debyut qildi. 2016-yilning 13-martida „Ostend“ga qarshi kechgan bahsda Alejandro Pozuelo Melero „Genk“ safida ilk golini urdi. 2017-yilning 23-fevralida Yevropa ligasi doirasida Ruminiyaning „Astra“ jamoasiga qarshi oʻyinda u gol urdi. 2018-yilning 29-noyabr kuni Alejandro Pozuelo Melero Yevropa ligasi doirasida Shvetsiyaning „Malmyo“ klubiga qarshi oʻyinda gol urdi. 2022-yil 7-iyulda Alejandro Pozuelo Melero „Inter Miami“ga 150 000 dollarga sotildi. U 16-iyul kuni „Inter Miami“da „Sharlotta“ga qarshi oʻyinda debyut qildi. 13-avgust kuni „New York City“ga qarshi oʻyinda u „Inter Miami“ safidagi ilk gollarini dubl bilan urdi.